అన్నపూర్ణ స్టూడియోలో భారీ అగ్నిప్రమాదంరూ.2 కోట్ల నష్టంబంజారాహిల్స్, నవంబరు 13: అన్నపూర్ణ స్టూడియోలో భారీ అగ్ని ప్రమాదం జరిగింది. స్టూడియోలోని ‘మనం’ సినిమా సెట్ పూర్తిగా దగ్ధం అయ్యింది. బంజారాహిల్స్ రోడ్డు నంబరు-2లో ఉన్న ఈ స్టూడియోలో సోమవారం సాయంత్రం షార్ట్ సర్క్యూట్ జరగడంతో ‘మనం’ సెట్కు నిప్పంటుకుంది. పెద్ద ఎత్తున అగ్ని కీలలు ఎగసిపడ్డాయి. గమనించిన స్టూడియో సిబ్బంది.. అగ్నిమాపక సిబ్బందికి సమాచారం అందించడంతో రెండు అగ్నిమాపక శకటాలతో చేరుకుని రెండు గంటలపాటు శ్రమించి మంటలను అదుపులోకి తీసుకొచ్చారు. కాగా.. ఐదేళ్ల క్రితం ‘మనం’ సినిమా కోసం వేసిన ఈ సెట్ను అప్పటి నుంచి అలాగే ఉంచేశారు. ప్రమాద విషయం తెలియగానే స్టూడియో అధినేత, సినీ నటుడు నాగార్జున ఘటనా స్థలానికి చేరుకుని ప్రమాదం ఎలా జరిగిందీ సిబ్బందిని అడిగి తెలుసుకున్నారు. ఈ ప్రమాదంలో సుమారు రూ.2 కోట్ల నష్టం జరిగిందని అంచనా వేస్తున్నారు. షార్ట్ సర్క్యూట్ జరిగిన సమయంలో సెట్లో ఎవరూ లేకపోవడంతో పెను ప్రమాదమే తప్పింది.  నాన్న చివరి రోజులు ఈ సెట్లోనే గడిపారు: నాగార్జునతన తండ్రి అక్కినేని నాగేశ్వరరావు చివరి రోజులను ‘మనం’ సెట్లోనే గడిపారని నాగార్జున చెప్పారు. ‘మనం’ షూటింగ్లో భాగంగా ఎక్కువగా ఇక్కడే ఉండేవారని అన్నారు. ఈ సెట్తో తమ కుటుంబసభ్యులకు ప్రత్యేక అనుబంధం ఉన్నదని, అందుకే ఈ సెట్ను తొలగించకుండా అలానే ఉంచేశామన్నారు. ఇప్పుడు సెట్ పూర్తిగా కాలిపోవడం బాధగా ఉందని నాగార్జున అన్నారు.
annapurna studiolo bhari agnipramaadamruu.2 kotla nashtambanjarahils, navambaru 13: annapurna studiolo bhari agni pramaadam jarigindi. studioloni ‘manam’ sinima sett puurtigaa dagdham ayyindi. banjarahils roddu nambaru-2loo unna ee studiolo somavaram saayantram shart sarkyoot jaragadamtho ‘manam’ setku nippantukundi. pedda ettuna agni keelalu egasipaddaayi. gamaninchina studio sibbandi.. agnimapaka sibbandiki samacharam andinchadamtho rendu agnimapaka sakataalato cherukuni rendu gantalapaatu shraminchi mantalanu adupuloki teesukochaaru. kaga.. aidella kritam ‘manam’ sinima kosam vesina ee setnu appati nunchi alaage unchesaaru. pramaada vishayam teliyagaane studio adhinetha, cinee natudu nagarjuna ghatana sthalaaniki cherukuni pramaadam ela jarigindii sibbandini adigi telusukunnaru. ee pramaadamlo sumaru roo.2 kotla nashtam jarigindani anchana vestunnaru. shart sarkyoot jarigina samayamlo setlo evaruu lekapovadamto penu pramaadame tappindi.  naanna chivari rojulu ee setlone gadiparu: naagaarjunatana tandri akkineni nageshwararao chivari rojulanu ‘manam’ setlone gadipaarani nagarjuna cheppaaru. ‘manam’ shootinglo bhagamga ekkuvagaa ikkade undevaarani annaru. ee setto tama kutumbasabhyulaku pratyeka anubandham unnadani, anduke ee setnu tolaginchakundaa alaane unchesaamannaaru. ippudu sett puurtigaa kalipovadam badhaga undani nagarjuna annaru.